Jean Van Hamme

Jean Van Hamme (født 1939) er en belgisk forfatter og tegneserieskaper. Han står bak kjente serier som Serie uten helt, Thorgal, Kodenavn XIII og Largo Winch.

 Biografi 
Van Hamme ble født i Anderlecht i Brussel i 1939.De Weyer, Geert (2005). "Jean Van Hamme". In België gestript, pp. 187-189. Tielt: Lannoo. Etter noen år med studier innen administrasjon ved Solvay Business School, begynte han som journalist og arbeidet i markedsavdelingen til Philips. 

Samtidig skrev han fiksjon og fra 1976 ble han fulltids forfatter. Han har publisert syv noveller og filmmanus for blant annet filmen Diva. Gjennombruddet kom i 1977, ved viking-helten Thorgal med polske Grzegorz Rosiński som tegner. Serien er i Norge også kjent som «Torgeir Ægirsson». 

Van Hamme fulgte opp med ytterligere to bestselgere, Kodenavn XIII sammen med tegneren William Vance og Largo Winch, basert på egne noveller, sammen med tegner Philippe Francq. Begge seriene er også filmatisert og utgitt som videospill.

I 2006 kom den siste Thorgal på femteplass på den franske listen over solgte tegneserier med 280 000 utgaver.
I 2005 delte Kodenavn XIII og Largo Winch fjerdeplassen med 500 000 utgaver.

Van Hamme ble i 2015 slått til ridder.«Nieuwe adellijke gunsten en eretekens», Belgias utenriksdepartement. 17. juli 2015. Lest 15. januar 2017. Tittelen er ikke arvelig.


 Referanser 

Eksterne lenker


Kategori:Belgiske forfattere
Kategori:Belgiske tegneserieskapere
Kategori:Adelige belgiere
Kategori:Personer fra Anderlecht